אייוואר

**אייוואר** (בכתב קירילי: **Ajвар, Aйвар**) הוא רוטב תיבול העשוי בעיקר מפלפלים אדומים מתוקים ומחצילים. לעיתים הא חריף.

## מאפיינים
הרוטב/ממרח הפך לתוספת פופולרית ברחבי יוגוסלביה לאחר מלחמת העולם השנייה והוא פופולרי בדרום-מזרח אירופה.

אייוואר תוצרת בית עשוי מפלפלים קלויים. בהתאם לתכולת הקפסאיצין בפלפלים ולכמות פלפלי הצ'ילי הנוספים, הוא יכול להיות מתוק (מסורתי), פיקנטי (הנפוץ ביותר), או חריף מאוד. אייוואר ניתן לצרוך כממרח על לחם או כתוספת למנה. לאייוואר יש כמה וריאציות. וריאציה אחת מכילה עגבניות וחצילים. אחרת עשויה עם פלפלים ירוקים ואורגנו.

"אייוואר לסקובאץ תוצרת בית" ו"אייוואר מקדוניה הצפונית" רשומים בארגון העולמי לקניין רוחני על מנת להגן על שמות המותג שלהם.

## אטימולוגיה ומוצא
השם אייוואר מגיע מהמילה הטורקית havyar, שפירושה "ביצי דגים מלוחות, קוויאר" החולקת אטימולוגיה עם המילה "קוויאר", שמקורה במילה הפרסית "חוויאר".  לפני המאה ה-20, ייצור מקומי משמעותי של קוויאר התרחש על הדנובה, עם דג החדקן ששחה מהים השחור עד בלגרד. אייוואר ביתי, כלומר "קוויאר", היה בעבר מאכל פופולרי מאוד בבתים ובמסעדות של בלגרד, אך הייצור המקומי של הקוויאר הפך לא יציב בשנות ה-90 של המאה ה-19 בגלל סכסוכי עבודה. בסופו של דבר הוצע במסעדות בלגרד סלט פלפלים מיוחד כתחליף, תחת השם "אדום אייוואר" (crveni ajvar) או "אייוואר סרבי" (srpski ajvar).

## הכנה
ממוזער|300x300 פיקסלים| אייוואר וחמוצים אחרים במזווה ביתי
אייוואר תוצרת בית עשוי פלפלים קלויים, טחונים ולאחר מכן מבושלים, בעוד שחלק מהיצרנים התעשייתיים משתמשים בפלפלים טריים טחונים, המבושלים עם שמן חמניות לאחר מכן, מה שמוביל לאיכות נמוכה יותר. הכנת אייוואר היא מעט קשה, מכיוון שהיא דורשת עבודת כפיים רבה, במיוחד לקילוף הפלפלים הקלויים. באופן מסורתי, אנשים מכינים אותו באמצע הסתיו, כאשר הפלפלים נמצאים בשפע, ומשמרים אותו בצנצנות זכוכית לצריכה לאורך כל השנה. באופן אנקדוטי, מרבית המלאים של משקי הבית לא מחזיקים מעמד עד האביב (נצרכים לפני כן), כאשר ירקות טריים הופכים כבר זמינים, ולכן נהנים מהאייוואר בדרך כלל כמאכל חורפי. לעיתים קרובות, כל המשפחה או השכנים מתאספים כדי להכין את הפלפלים.

כדי להכין אייוואר, הפלפלים נצלים בשלמותם על צלחת על אש גלויה, על כיריים, או בתנור. מניחים לפלפלים הצלויים להתקרר לזמן קצר על מנת לאפשר לבשר הפלפל להיפרד מהקליפה. לאחר מכן, מקלפים אותם בזהירות ומסירים את הזרעים. הפלפלים נטחנים במטחנה או נקצצים לחתיכות זעירות. המחית שהתקבלה מתבשלת במשך מספר שעות בסירים גדולים. שמן חמניות מתווסף בשלב זה לעיבוי ולהפחתת המים, ולשיפור השימור. בסוף מוסיפים מלח (ולפעמים חומץ) ויוצקים את העיסה החמה ישירות לצנצנות זכוכית מעוקרות, שנאטמות מייד.

## הפקה
ממוזער|300x300 פיקסלים| אייוואר
אייוואר מיוצר ברוב מדינות הבלקן, כולל אלבניה, בוסניה, קרואטיה, מקדוניה הצפונית, סלובניה וסרביה. הייצור השנתי המדווח של סרביה בלבד הוא 640 טון.

## לקריאה נוספת - מנות דומות בבלקן, בהונגריה ובאסיה
* Ljutenica - מטבח בולגרי, מקדוני וסרבי 
* Pindjur - מטבח בוסני, מקדוני וסרבי
* Zacuscă - מטבח רומני. רוטב התיבול על בסיס חצילים ופלפלים
* Kyopolou - מטבח בולגרי וטורקי. רוטב התיבול על בסיס חצילים
* Malidzano - מטבח מקדוני
* Biber salçası – משחה עשויה פלפלים או עגבניות ומלח, שמקורה בטורקיה. המשחה הטורקית עשויה מפלפל אדום בלבד
* לצ'ו - מטבח הונגרי (מיוצר גם בחלקים מסלובקיה וסרביה). רוטב התיבול מכיל פלפל אדום, בצל ושום חלוטים
* Achar - מטבח הודו-אירופי במטבחי דרום אסיה. זנים כבושים של ירקות ופירות
## קישורים חיצוניים

*  (article and recipe)
* 
* 
* 
## הערות שוליים

קטגוריה:ממרחים
קטגוריה:המטבח הסרבי
קטגוריה:מאכלי חצילים
קטגוריה:המטבח הקרואטי
קטגוריה:חומרי גלם (מזון)
קטגוריה:המטבח הבולגרי
קטגוריה:המטבח האלבני